|  |  |
| --- | --- |
|  **HONVÉDELMI MINISZTÉRIUM** | sz. példány |
| **VÉDELEMGAZDASÁGI HIVATAL** |  |
| Nyt. szám: BI/530-16./2017. |  |

**RÉSZVÉTELI DOKUMENTÁCIÓ**

**a „Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”**

 tárgyú (köz)beszerzési eljáráshoz

(beszerzési azonosító: 6-27/VGH/Vbt/530/2017)

**- 2017 -**

1. **Műszaki követelmények**

 A **Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása** feladat a kiviteli tervdokumentáció alapján, az abban foglalt valamennyi feladatrész, a teljes kivitelezési feladat végrehajtása.

A feladat alapvetően egy mai igényeknek megfelelő átmeneti szálló és oktatási épület funkciójú épület megvalósítása a teljes épület átalakításával, kizárólag a szerkezeti falak megtartásával és egy emelet ráépítésével. A feladat magában foglalja 4 fős katonai körletek, közös női-férfi vizesblokkok kialakítását és teakonyhák, mosóhelyiségek elhelyezését az átmeneti szálló funkcióhoz kapcsolódóan. Elbontásra kerül valamennyi válaszfal, padlóburkolatok az aljzatbetonig. A földszinten új padlószigetelés készül. A zárófödém teljes egészében visszabontásra kerül. Valamennyi külső és belső nyílászáró bontásra, cserére kerül. Az épület tetőszerkezetét, a földszinti padlószigetelést és az épület utólagos hőszigetelését a tervek alapján kell végrehajtani. A nyílászárók hőszigetelt műanyag nyílászárók, a padlóburkolatok funkció függvényében PVC burkolatok, vagy kerámia kőlapburkolatok lesznek, oldalfalburkolatok a helyiségek funkciójának megfelelően készülnek. Az épület teljes felülete alatt talajnedvesség elleni szigetelést kell készíteni (szakaszos elbontással). Az alaptestek és falazat közötti szigetelés pótlását utólagos szigetelés beépítésével a tervek alapján kell kialakítani. A földszinten új padlószerkezet készül. A kivitelezési feladat része az épület csapadékvízelvezetésének kialakítása is.

Épületgépészeti szakág keretében a teljes épület vonatkozásában a meglévő gépészeti rendszerek, fűtési-, víz-, szennyvízvezeték hálózatok teljes elbontására kerül sor és feladat új rendszerek, hálózatok beépítése a kapcsolódó segédrendszerekkel, alhálózatokkal.

Feladat a teljes szellőzés, vízellátás, csatornázás, hőellátás, gázellátás, gázszerelés, légellátás, égéstermék elvezetés kialakítása. Az épület fűtését és melegvíz ellátását is a tervek alapján kell kialakítani. Az épület egyes helyiségei (pl. oktatótermek) klimatizáltak lesznek, a klimatizálás is a kivitelezési feladat része. A gázellátást az épülettől kb. 2-300 méterre található gáz gerincvezetékről lecsatlakozva kell kialakítani a tervek alapján. Az épület elektromos betápláló kábele az épület előtt található, amelynek az épületbe való befűzése és az épület elektromos hálózatának lecsatlakoztatása a feladat. A víz-, szennyvíz hálózat csatlakozási pontjai a közműfelújítás során kialakításra kerülő aknák. Vízmérő akna kerül elhelyezésre az épület előtti zöld területen, az épülettől 5 m távolságon belül, valamint egy szennyvíz akna kerül beépítésre az épület mögötti zöld területen, az épülettől 5m távolságon belül.

Épületvillamossági szakág keretében a feladat a teljes épület vonatkozásában a meglévő elektromos, villámvédelmi hálózatok teljes elbontása, és új rendszerek, hálózatok beépítése a kapcsolódó segédrendszerek, alhálózatok kiépítésével.

A belső villamos energia ellátás, világítási rendszerek, gyengeáramú hálózat vezetékezés, érintés- és villámvédelem kialakítása is a feladat része. A szükséges híradó és informatikai végpontokat is ki kell alakítani, valamint az épület híradó-informatika rendszerét, biztonságtechnikai elemeit, tűzjelző rendszerét is.

A feladat része még az utak, járdák felújítása az első útelágazási, nyomvonaltörési pontokig, és az épület körüli vízelvezetés kialakítása.

**A részletes követelmények a kiviteli tervdokumentációban kerülnek meghatározásra, melyet Ajánlatkérő az ajánlattételi szakaszban az ajánlattételi felhívás megküldésével egyidejűleg az érvényes részvételre jelentkezést benyújtók számára bocsátja rendelkezésre.**

1. **MINŐSÉGBIZTOSÍTÁSI – ÁTVÉTELI KÖVETELMÉNYEK**

***„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”***

A Vállalkozó rendelkezzen a munkára teljes körű felelősségbiztosítással, melyet a munkaterület átadásakor bemutat.

A Vállalkozó felelősséggel tartozik az általa készített dokumentációk tartalmának szakszerűségéért, valós állapotnak megfelelő tartalmáért, valamint a jogszabályok és egyéb szakmai szabályok betartásáért. Ez alól nem mentesíti a dokumentációk Megrendelő által történő elfogadása.

A Vállalkozó köteles kizárólag I. osztályú minőségű, magyarországi felhasználási engedéllyel rendelkező anyagot beépíteni, illetve I. osztályú minőségben teljesíteni legjobb tudása szerint korszerű szakmai ismereteknek megfelelően. Vállalkozó felelősséggel tartozik az általa készített kiviteli munka szakszerűségéért, valamint a jogszabályok és egyéb szakmai szabályok betartásáért.

A Vállalkozó a feladat megvalósítása során elegendő számú képzett és tapasztalt vezetőt és irányítót, továbbá szakképzett, betanított és segédmunkaerőt köteles biztosítani, hogy a jelen szerződés szerinti kötelezettségeit megfelelően és időben teljesíteni tudja. A Vállalkozó a felelős a munkaterületen végzett munkák valamennyi vonatkozó jogszabályoknak megfelelő végzéséért, baleset és munkavédelmi előírás alkalmazásáért, szerződés szerinti teljesítéséért, így különösen a balesetmentes munkakörülmények megteremtéséért, az alkalmazottak jogszerű foglalkoztatásáért.

Az objektum, az objektumban dolgozók és az objektum környezetének megóvása érdekében a szükséges óvintézkedéseket Vállalkozó köteles a kiviteli munka megkezdése előtt és annak folyamán – az objektum üzemeltetőjével egyeztetve - megtenni. A nem megfelelő munkavégzésből adódó valamennyi kárért a felelősség Vállalkozót terheli.

A Vállalkozó a részéről eljáró személyek tekintetében köteles biztosítani, hogy azok magatartása teljes mértékben összeegyeztethető a teljesítés helyén megkövetelt elvárásokkal.

A Vállalkozó minden esetben köteles papír formátumban építési naplót vezetni és azt a munkaterületen Megrendelő és Vállalkozó részéről egyaránt elérhető helyen tartani a kivitelezési munkák alatt. Az építési naplót a 191/2009. (IX.15.) Korm. rendelet 2. számú mellékletében meghatározottak szerint kell vezetni. Az építési naplóban rögzíteni kell minden nap az adott munkanapra vonatkozóan munkanemenként a munkavállalók számát. Megrendelő a műszaki ellenőrzés keretében ellenőrzi az építési naplót, a bejegyzések csak Megrendelő elfogadó nyilatkozatával válnak érvényessé.

Amennyiben ugyanazon létesítményen több vállalkozó, illetve kivitelező tevékenykedik, a Megrendelő helyszíni képviselői a vállalkozókkal, illetve a kivitelezőkkel történő egyeztetés után a munkák gazdaságos és gyors elvégzéséhez szükséges feltételeket megteremtik. A Vállalkozó köteles a munkavégzést összehangolni a Megrendelő helyszíni képviselői útján. A munka nem megfelelő megszervezésével másnak okozott kárt a mulasztó Vállalkozó köteles megtéríteni.

A Vállalkozó köteles betartani a honvédségi területen történő munkavégzés alábbi szabályait:

Az érintett objektumba a munkaterületre történő belépés, illetve gépjárművel történő anyagszállítás csak belépési engedéllyel rendelkezők részére lehetséges.

Belépési engedély biztosításához a munka megkezdése előtt az érintett objektum parancsnoka/vezetője részére az alábbi adatok írásban történő leadása szükséges:

- munkát végzők személyi adatait: /név, születési hely, év, anyja neve, szem. ig. sz.,

- anyagszállítást végző gk. vezetők és rakodók személyi adatai /mint fent/,

- anyagot szállító gépjárművek rendszáma.

Belépési engedéllyel nem rendelkező személyeknek, illetve járműveknek az objektum területére történő beengedését a katonai szervezet megtagadja, ezért a Vállalkozó többletköltséget nem számíthat fel, akadályoztatást nem eszközölhet.

A Vállalkozó minden esetben köteles a kiviteli munkák megkezdése előtt írásban nyilatkozni, hogy a tevékenységükkel összefüggésben az általuk a honvédségi területre behozott, valamint a tevékenységük során használt munkaeszközök megfelelnek minden, a biztonságos munkavégzéshez szükséges, vonatkozó jogszabályi előírásnak, szabványnak, követelményeknek. Ezen nyilatkozatot Vállalkozónak a munkaterület átadásakor az objektum vezetője részére szükséges benyújtani a 126/2011.(XI.25.) HM utasítás 39.§-ra tekintettel.

A Vállalkozó dolgozói a munkaterületre történő ki-be közlekedés során a közlekedési és a kapcsolódó baleset- és munkavédelmi előírásokat kötelesek betartani és betartatni. A Vállalkozó kötelezettsége, hogy az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002. (II. 20.) SzCsM-EüM együttes rendelet szerint járjon el. A kivitelezéssel kapcsolatos építésrendészeti, balesetvédelmi előírások megszegéséből származó következmények a Vállalkozót terhelik.

A Vállalkozó vállalja, hogy az érintett katonai szervezet alaprendeltetésében meghatározott feladatai végrehajtása során a kivitelezési tevékenységet időszakonként akadályozhatja. A ténylegesen felmerült akadályoztatás időpontját és időtartamát az érintett katonai szervezet kijelölt képviselője igazolja.

A Vállalkozónak gondoskodni kell a munkaterület folyamatos takarításáról, tisztántartásáról.

A Vállalkozó részéről eljáró személyek, illetve az anyagszállítást végző gépjárművek az objektumon belül csak a munkaterületen tartózkodhatnak és csak a részükre a munkaterület átadás-átvételi jegyzőkönyvben kijelölt helyiségeket, felvonulási területet, illetve közlekedési útvonalat vehetik igénybe.

A Vállalkozónak az érintett objektum parancsnokával/vezetőjével vagy az általa megbízott személlyel és az objektum üzemeltetőjével kell előzetesen egyeztetni az objektum működését, rendeltetésszerű használatát befolyásoló munkákat, illetve a munkavégzés (folyamatos, két műszakban, munkaszüneti napot érintő, stb.) feltételeit.

A érintett objektum parancsnokával/vezetőjével vagy az általa megbízott személlyel történő előzetes egyeztetést követően, írásbeli engedélyével a Vállalkozónak lehetősége van hosszabbított, vagy két műszakban történő, esetleges szombati és vasárnapi munkavégzésre is, a munka törvénykönyve szabályainak betartásával.

A Vállalkozó tudomásul veszi, hogy a munkavégzés "működő" objektumban történik, ezért a kivitelezést úgy szervezi és végzi, hogy az a lehető legkisebb mértékben zavarja az ott lévő állomány munkáját.

A munkaterületként átvett helyiségek állagmegóvása a helyiségekben, illetve szabadban tárolt, valamint a már beépített anyagok őrzése Vállalakozó feladata, ennek elmulasztásából, a munkaterület nem megfelelő őrzésvédelemből adódó károkért a felelősséget Vállalkozó viseli.

Munkavégzés, illetve anyagtárolás során az adott területre vonatkozó tűzvédelmi szabályok betartása kötelező. A munkavégzés során szükséges nyílt láng használatára írásban kell tűzgyújtási engedélyt kérni az objektum vezetőjétől. A Vállalkozó a munkaterületen köteles ellátni a munka-, illetve tűzvédelmi feladatokat, valamint betartani a részére megszabott külön előírásokat. Az adott területre vonatkozó tűzvédelmi szabályokról az üzemeltetője ad felvilágosítást.

A Vállalkozó köteles saját költségére a bontási törmeléket és egyéb hulladékot a munkaterületen szelektíven gyűjteni (tégla, beton, aszfalt, fa, cserép, fém stb.), illetve a kivitelezési munkák folyamán rendszeresen elszállítani, továbbá a veszélyes hulladéknak számító anyagot gyűjteni, tárolni, illetve a helyszínről folyamatosan elszállítani, figyelemmel a 225/2015. (VIII. 7.) Korm. rendeletben meghatározottakra, valamint a munkaterület rendben tartásáról gondoskodni.

A Hulladéklerakóba tilos olyan hulladékot átadni lerakás céljából, amely nem vegyes építési bontási hulladéknak minősül. Vegyes építési-bontási hulladéknak csak olyan építési-bontási hulladék nevesíthető, amely a hulladékok jegyzékéről szóló 72/2013. (VIII. 27.) VM rendelet 2. számú melléklete szerint másként nem sorolható be. Vállalkozó nem keverheti össze, illetve nem gyűjtheti szándékosan összekeverve az építési-bontási hulladékot azért, hogy az a hulladéklerakóban vegyes építési-bontási hulladékként legyen lerakható.

A kivitelezési munkálatok során keletkezett hulladékokat (veszélyes és nem veszélyes) kizárólag érvényes környezetvédelmi hatósági engedéllyel rendelkező hulladékkezelő szervhez lehet leadni. A hulladékok elszállítását és átvételét igazoló dokumentumok (veszélyes hulladék esetében „Sz” kísérőjegy) másolatát a kivitelezési munka műszaki átadás-átvételi jegyzőkönyvhöz csatolni kell. Ezen dokumentumokon szerepelnie kell a hulladék származási helyének, az átadó adatainak, az átvevő adatainak és az engedélyének számának, a hulladék megnevezésének, mennyisége adatainak és a azonosító kódszámnak a hulladékok jegyzékéről szóló 72/2013. (VIII. 27.) VM rendelet alapján.

Bontási anyagot - kizárólag épülettartozékot, ha még használható - az illetékes üzemeltetőnek kell átadni jegyzőkönyv alapján. Az anyagok használhatóságról Megrendelő helyszíni képviselője dönt.

A Vállalkozó köteles minden eltakarásra kerülő szerkezetről eltakarás előtt beazonosítható fotó dokumentációt készíteni és azt az építési napló mellékleteként kezelni.

A munkahelyen csak olyan munkavállaló dolgozhat, aki a Vállalkozó, illetve alvállalkozója alkalmazásában áll, betartva az objektumra vonatkozó rendszabályokat.

Megrendelő helyszíni képviselője (a rendelkezésre álló információk alapján) jogosult ellenőrizni, hogy a munkaterületen lévő dolgozók foglalkoztatója a Vállalkozó vagy alvállalkozója. Amennyiben Megrendelő jogosulatlan alvállalkozó munkavégzését tapasztalja, Megrendelő egyoldalúan felmondhatja a szerződést, az ezen okból történő felmondás költségei és az ezzel okozott kár megtérítése teljes egészében a Vállalkozót terheli.

A Megrendelő fenntartja magának a jogot, hogy bármikor írásban, egyoldalú nyilatkozattal, azonnali hatállyal felmondja a szerződést, ha a teljesítés során a Vállalkozó együttműködése Megrendelő számára nem megfelelő és tevékenysége eltér a jelen szerződésben, illetve megtett ajánlatában meghatározott feltételektől. Ez esetben azonban Megrendelő köteles az elvégzett munkáról készített felmérési naplót 5 munkanapon belül ellenőrizni és a teljesítésigazolást kiadni.

A kivitelezés folyamán a műszaki szükségességből felmerülő pótmunka elrendelésére Megrendelő helyszíni képviselője (műszaki ellenőr) nem jogosult.

Pótmunka szükségességének felmerülése esetén a Vállalkozó által benyújtott és jóváhagyott tételes felmérés alapján Megrendelő - a pótmunkák vonatkozásában – a beszerzési szabályok figyelembevételével jár el. Többletmunka vonatkozásában Megrendelő hivatkozik a Ptk. 6:245. § (1) bekezdésére.

Vállalkozó köteles elfogadni a Megrendelő által felkért szakértői ellenőrzés lehetőségét a kivitelezés időtartama alatt.

Megrendelő minőségellenőrzési tevékenysége semmilyen módon nem érinti a Vállalkozó felelősségét a szerződésszerű teljesítés vonatkozásában.

A kivitelezéssel kapcsolatos hatósági intézkedésekből eredő következmények (bírságok) a Vállalkozót terhelik.

Vállalkozónak a feladat végrehajtása során különösen az alábbi jogszabályokat kell figyelembe venni:

- 1997. évi LXXVIII. törvény az épített környezet alakításáról és védelméről;

- 312/2012. (XI. 8.) Korm. rendelet az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról;

- 191/2009. (IX. 15.) Korm. rendelet az építőipari kivitelezési tevékenységről;

- 40/2002. (III. 21). Korm. rendelet a sajátos építményfajták körébe tartozó honvédelmi és katonai célú építményekre vonatkozó építésügyi hatósági engedélyezési eljárások szabályairól;

- 253/1997. (XII. 20.) Korm. rendelet az országos településrendezési és építési követelményekről;

- 7/2006. (V. 24.) TNM rendelet az épületek energetikai jellemzőinek meghatározásáról;

- 176/2008. (VI.30.) Korm. rendelet az épületek energetikai jellemzőinek tanúsításáról;

- 126/2011. (XI. 25.) HM utasítás a munkavédelmi tevékenység rendjéről;

- 4/2002. (II. 20.) SzCsM-EüM együttes rendelet az építési munkahelyeken és az építési folyamatok során megvalósítandó minimális munkavédelmi követelményekről;

- 195/2009. (IX. 15.) Korm. rendelet a honvédelmi és katonai célú építményekkel kapcsolatos építésfelügyeleti tevékenységről

- CM (2002) 49 NATO Biztonság Politikai és kapcsolódó direktívák;

- 2009. évi CLV. törvény a minősített adat védelméről és kapcsolódó kormányrendeletek;

- a Magyar Honvédségre, illetve a katonai nemzetbiztonsági szolgálatokra vonatkozó eltérő munkavédelmi követelményekről, eljárási szabályokról szóló 1/2009. (I. 30.) HM rendelet.

A jogszabályok felsorolása nem teljes körű, ez azonban a Vállalkozót nem jogosítja az egyéb jogszabályok és előírások figyelmen kívül hagyására. Vállalkozó felelőssége a hatályos, vonatkozó nemzeti és nemzetközi jogszabályok alkalmazása.

1. **NYILATKOZATMINTÁK**
2. **Nyilatkozat A részvÉTELI felhívás 12. b) pontja szerinti, M1.) Műszaki-szakmai alkalmassági követelményről**

*„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”* tárgyú beszerzési eljárás vonatkozásában

*(beszerzési azonosító: 6-27/VGH/Vbt/530/2017)*

Alulírott ………………………….. (Részvételre jelentkező),

**nyilatkozom,**

 hogy az eljárást megindító felhívás feladásától visszafelé számított öt évben (60 hónap) teljesített, a beszerzés tárgyához illeszkedő (épület felújítása vagy építése) referenciáim az alábbiak:

|  |  |  |  |
| --- | --- | --- | --- |
| **Teljesítés helye, ideje****(kezdés és befejezés dátuma-év, hó, nap)** | **Szerződést kötő másik fél** | **Szerződés tárgya** | **Ellenszolgáltatás összege** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Nyilatkozom, hogy a teljesítés az előírásoknak és a szerződésben foglaltaknak megfelelően történt.

Kelt: ……………., 2017. .............. „…”

………………………………

cégszerű aláírás

1. **Nyilatkozat A RÉSZVÉTELI felhívás 12. b) pontja szerinti, M2.) Műszaki-szakmai alkalmassági követelményről**

*„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”* tárgyú beszerzési eljárás vonatkozásában

*(beszerzési azonosító: 6-27/VGH/Vbt/530/2017)*

Alulírott ………………………….. (Részvételre jelentkező),

**nyilatkozom,**

hogy az általam teljesítésbe bevonni kívánt szakemberek az alábbiak:

|  |  |  |  |
| --- | --- | --- | --- |
| **Teljesítésbe bevonni kívánt szakember megnevezése** | **Jogosultsága****(kamarai nyilvántartási száma)** | **Szakember által aláírt önéletrajz (részvételre jelentkezés oldalszám)** | **Szakember által aláírt rendelkezésre állási nyilatkozat (részvételre jelentkezés oldalszám)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Kelt: ……………., 2017. .............. „…”

………………………………

cégszerű aláírás

1. **NYILATKOZAT**

**a nemzeti vagyonról szóló 2011. évi CXCVI. törvény átlátható szervezet fogalmára vonatkozó feltételeknek való megfelelésről**

Alulírott ...................................................., mint a(z) ..................................................................

(székhely: ............................................................... cégbejegyzésre/aláírásra jogosult képviselője, jelen okirat aláírásával, ezennel büntetőjogi felelősségem tudatában

**nyilatkozom**

arról, hogy a(z) (teljes név) ........................................................................ a nemzeti vagyonról

szóló 2011. évi CXCVI. törvény 3. § (l) bekezdésének 1. pontja[[1]](#footnote-1) alapján átlátható szervezetnek minősül, egyidejűleg az azt alátámasztó dokumentumok másolatát nyilatkozatomhoz csatolom.

Kelt:

P. H.

 ...................................................

 cégjegyzésre/aláírásra jogosult

**Az átláthatósági nyilatkozathoz csatolandó adatok, vagy azokat alátámasztó dokumentumok az államháztartásról szóló 2011. évi CXCV. törvényben meghatározottak alapján**

*A nemzeti vagyonról szóló 2011. évi CXCVI. törvény 3. § (1) bekezdésének 1. pont b) alpontja szerinti*

***magyar gazdálkodó szervezetek*** *esetében*

Alulírott, ……………………………………… (név) mint a ………………………………………………………………………………… (cégnév) ………………………………………………………………………………… (székhely) ………………………….……… (adószám) törvényes képviselője nyilatkozom, hogy az általam képviselt szervezet olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő együttes feltételeknek:

1. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, amelyről az 1. pontban nyilatkozom, és
2. adóilletősége ……………….…..országban ***[ország megnevezése]*** található[[2]](#footnote-2), amely

***[a megfelelő aláhúzandó],***

* az Európai Unió tagállama,
* az Európai Gazdasági Térségről szóló megállapodásban részes állama,
* a Gazdasági Együttműködési és Fejlesztési Szervezet tagállama,
* olyan állam, amellyel Magyarországnak a kettős adóztatás elkerüléséről szóló egyezménye van, és
1. nem minősül társasági adóról és az osztalékadóról szóló 1996. évi LXXXI. törvény 4. § 11. pontja szerinti ellenőrzött külföldi társaságnak, és
2. az általam képviselt szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak.

**1. Nyilatkozat tényleges tulajdonosról**

Az általam képviselt szervezetnek a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja alapján a következő természetes személy(ek) a tényleges tulajdonosa(i):

|  |  |  |  |  |
| --- | --- | --- | --- | --- |
| Sorszám | Tényleges tulajdonos | Születési hely és idő | Anyja neve | Részesedés mértéke %-ban |
|  |  |  |  |  |
|  |  |  |  |  |

Kelt:

P. H.

 ...................................................

 cégjegyzésre/aláírásra jogosult

1. **NYILATKOZAT**

*„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”* tárgyú beszerzési eljárás vonatkozásában

*(beszerzési azonosító: 6-27/VGH/Vbt/530/2017)*

Alulírott …………………………………….. (Részvételre jelentkező),

melyet képvisel: ……………

**az alábbi nyilatkozatot teszem:**

A Vbt. 51. § (4) bekezdése alapján nyilatkozom, hogy a kis- és középvállalkozásokról, fejlődésük támogatásáról szóló 2004. évi XXXIV. törvény szerint vállalkozásom:

* mikrovállalkozásnak
* kisvállalkozásnak
* középvállalkozásnak minősül.
* nem tartozik a törvény hatálya alá.

*(a megfelelő aláhúzandó)*

Kelt: ………………, 2017. ……………

|  |
| --- |
| ……………………………… |
| cégszerű aláírás |

1. **NYILATKOZAT**

*„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”* tárgyú beszerzési eljárás vonatkozásában

*(beszerzési azonosító: 6-27/VGH/Vbt/530/2017)*

Alulírott …………………………………….. (Részvételre jelentkező),

melyet képvisel: ……………

**az alábbi nyilatkozatot teszem:**

A Vbt. 51. § (6) bekezdés alapján alvállalkozót:

* nem kívánok igénybe venni.
* igénybe kívánok venni. (a megfelelő aláhúzandó)

A Vbt. 51. § (6) bekezdés alapján a beszerzésnek az a része, amelynek teljesítéséhez igénybe kívánom venni:……………………………………………………….

Alvállalkozó(k) megnevezése: ………………………………

*(Egy személyn*e*k vagy szervezetnek a szerződés teljesítésében való részvétele arányát az határozza meg, hogy milyen arányban részesül a beszerzés tárgyának általános forgalmi adó nélkül számított ellenértékéből.)*

Kelt: ………………, 2017. ……………

|  |
| --- |
| ……………………………… |
| cégszerű aláírás |

1. **NYILATKOZAT**

*„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”* tárgyú beszerzési eljárás vonatkozásában

*(beszerzési azonosító: 6-27/VGH/Vbt/530/2017)*

Alulírott …………………………………….. (Részvételre jelentkező),

melyet képvisel: ……………

**az alábbi nyilatkozatot teszem:**

A Vbt. 50. § (5) bekezdése alapján nyilatkozom, hogy az alkalmasság igazolásához és a szerződés teljesítéséhez kapacitást nyújtó szervezete(ke)t:

* nem kívánok igénybe venni.
* igénybe kívánok venni. (a megfelelő aláhúzandó)

|  |  |
| --- | --- |
| A Kapacitást rendelkezésre bocsátó szervezet neve, címe: | Az alkalmassági feltétel, amelynek igazolásához a kapacitást nyújtó szervezet erőforrására támaszkodik (az eljárást megindító felhívás vonatkozó pontjának megjelölése): |
|  |  |
|  |  |

Kelt: ………………, 2017. ……………

|  |
| --- |
| ……………………………… |
| cégszerű aláírás |

1. **NYILATKOZAT**

*„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”* tárgyú beszerzési eljárás vonatkozásában

*(beszerzési azonosító: 6-27/VGH/Vbt/530/2017)*

Alulírott …………………………………….. (Részvételre jelentkező),

melyet képvisel: ……………

**az alábbi nyilatkozatot teszem:**

1. Nyilatkozom annak tudomásulvételéről, hogy az eljárás lezárásáig minden, az eljárással összefüggő kapcsolattartásra kizárólag írásban kerülhet sor. Az Ajánlatkérő visszautasít minden személyes vagy nem dokumentálható kapcsolattartási formát.
2. Nyilatkozom, hogy az általam másolatban benyújtott dokumentumok az eredetivel azonosak.
3. Nyilatkozom, hogy a részvételi jelentkezés elektronikus adathordozón benyújtott (jelszó nélkül olvasható, de nem módosítható például .pdf file) példánya a papír alapú példánnyal megegyezik.
4. Nyilatkozom, hogy a részvételi jelentkezés benyújtásáig változásbejegyzési kérelmet nem nyújtottam be a cégbírósághoz.

 *(Amennyiben változásbejegyzési kérelem került benyújtásra ezen nyilatkozatot nem kell benyújtani, hanem a cégbírósághoz benyújtott változásbejegyzési kérelmet kell csatolni és az annak beérkezését igazoló cégbírósági igazolást.)*

1. Nyilatkozom, hogy legkésőbb a szerződés megkötésének időpontjában bejelentem az ajánlatkérőnek valamennyi olyan alvállalkozót, amely részt vesz a szerződés teljesítésében, és – ha a megelőző beszerzési eljárásban az adott alvállalkozót még nem neveztem meg – a bejelentéssel együtt nyilatkozom arról is, hogy az általam igénybe venni kívánt alvállalkozó nem áll kizáró okok hatálya alatt. Amennyiben alvállalkozó nem kerül igénybevételre, legkésőbb a szerződés megkötésének időpontjában erre vonatkozóan nyilatkozom az ajánlatkérő részére.
2. Nyilatkozom arról, hogy rendelkezem NATO Kereskedelmi és Kormányzati Cég kóddal, melynek száma:………. és kötelezettséget vállalok arra, hogy a szerződés teljesítése közben a cég jogállásában bekövetkező bármely változás esetén is a Termékkodifikációs Záradékban (továbbiakban: Záradék) foglalt kötelezettségek jogfolytonosak maradnak.

VAGY

 Nyilatkozom arról, hogy nem rendelkezem NATO Kereskedelmi és Kormányzati Cég kóddal, de kötelezettséget vállalok a cégazonosításhoz szükséges NATO Kereskedelmi és Kormányzati Cég Kódnak a Magyar Nemzeti Kodifikációs Irodától történő megszerzésére a szerződés aláírását követő 10 munkanapon belül, valamint arra, hogy a szerződés teljesítése közben a cég jogállásában bekövetkező bármely változás esetén is a Termékkodifikációs Záradékban (továbbiakban: Záradék) foglalt kötelezettségek jogfolytonosak maradnak.

1. Nyilatkozom annak tudomásulvételéről, hogy a részvételi jelentkezés elkészítésével és beadásával kapcsolatos összes költség Részvételre jelentkezőt terheli, eredménytelen eljárás esetén az Ajánlatkérő a felmerült költséget nem téríti meg.
2. Nyilatkozom annak vállalásáról, hogy a 355/2011. (XII.30.) Korm. rendelet alapján elismeri a Kormányzati Ellenőrzési Hivatal jogosultságát a szerződéssel és a teljesítéssel kapcsolatos kikötések ellenőrzésére mind saját maga, mind alvállalkozói vonatkozásában.
3. Nyilatkozom annak elismeréséről, hogy az Állami Számvevőszék a 2011. évi LXVI. törvény 5. § (5) bekezdése alapján vizsgálhatja az államháztartás alrendszereiből finanszírozott beszerzéseket és az államháztartás alrendszereinek vagyonát érintő szerződéseket az Ajánlatkérőnél (vagyonkezelőnél), az Ajánlatkérő (vagyonkezelő) nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködő valamennyi gazdálkodó szervezetnél.
4. Nyilatkozom, hogy jelen eljárásban, továbbá nyertesként történő kihirdetésem esetén a szerződés teljesítése során nevemben és alvállalkozóm nevében sem jár el a Vbt. 9. § szerinti összeférhetetlenségi szabályokba ütköző személy.
5. Nyilatkozom, hogy a cégkivonatomban szerepel a tárgy szerinti feladatra vonatkozó tevékenységi kör.

Kelt: ………………, 2017. …………… „…”

|  |
| --- |
| ……………………………… |
| cégszerű aláírás |

1. **Nyilatkozat a RÉSZVÉTELi felhívás 11. Pontja Szerinti kizáró okokról**

**a Vbt. 45.§ (1) bekezdés 1., 3-16. pontjában, valamint a Vbt. 45.§ (2) bekezdésében foglalt kizáró okok vonatkozásában**

*„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”* tárgyú beszerzési eljárás vonatkozásában

*(beszerzési azonosító: 6-27/VGH/Vbt/530/2017)*

Alulírott …………………………………….. (Részvételre jelentkező),

melyet képvisel: ……………

**az alábbi nyilatkozatot teszem:**

Nem állnak fenn velünk szemben a védelmi és biztonsági célú beszerzésekről szóló 2016. évi XXX. törvényben (Vbt.) 45.§ (1) bekezdés 1., 3-16. pontjaiban és a Vbt. 45.§ (2) bekezdésében foglalt kizáró okok, mely szerint nem lehet ajánlattevő aki:

**45. § (1) bekezdés**

**1.** az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

***a)*** a Büntető Törvénykönyvről szóló 1978. évi IV. törvény (a továbbiakban: 1978. évi IV. törvény) vagy a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is,

***b)*** az 1978. évi IV. törvény szerinti vesztegetés, befolyással üzérkedés, befolyás vásárlása, vesztegetés nemzetközi kapcsolatokban, befolyás vásárlása nemzetközi kapcsolatokban, hűtlen kezelés, hanyag kezelés vagy a Btk. XXVII. fejezetében meghatározott korrupciós bűncselekmények, továbbá a Btk. szerinti hűtlen kezelés vagy hanyag kezelés,

***c)*** az 1978. évi IV. törvény szerinti költségvetési csalás, európai közösségek pénzügyi érdekeinek megsértése vagy a Btk. szerinti költségvetési csalás,

***d)*** az 1978. évi IV. törvény vagy a Btk. szerinti terrorcselekmény, valamint az ehhez kapcsolódó felbujtás, bűnsegély vagy kísérlet,

***e)*** az 1978. évi IV. törvény vagy a Btk. szerinti pénzmosás, valamint a Btk. szerinti terrorizmus finanszírozása,

***f)*** az 1978. évi IV. törvény vagy a Btk. szerinti emberkereskedelem, valamint a Btk. szerinti kényszermunka;

***g)*** az 1978. évi IV. törvény vagy a Btk. szerinti versenyt korlátozó megállapodás, beszerzési közbeszerzési és koncessziós eljárásban,

***h)*** az 1978. évi IV. törvény XV. fejezet III. Címe szerinti bűncselekmények, vagy a Btk. szerinti minősített adattal visszaélés, továbbá

***i)*** a gazdasági szereplő személyes joga szerinti, az *a)–h)* alpontban felsoroltakhoz hasonló bűncselekmény;

**3.** végelszámolás alatt áll vagy az ellene indult csődeljárás elrendeléséről szóló bírósági végzést tettek közzé, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van,

**4.** tevékenységét felfüggesztette vagy akinek tevékenységét felfüggesztették,

**5.** gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert,

**6.** három évnél nem régebben meghozott, jogerős bírósági, közigazgatási (vagy annak felülvizsgálata esetén bírósági határozat) megállapította, hogy valamely korábbi beszerzési eljárás, vagy az eljárás eredményeképp megkötött szerződés teljesítése során megszegte az információk biztonságával vagy az ellátás biztonságával kapcsolatos kötelezettségeit,

**7.** tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. § (2) bekezdés *b)* pontja alapján, vagy az adott beszerzési eljárásban releváns módon c) vagy *g)* pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta,

**8.** beszerzési, közbeszerzési eljárásokban való részvételtől a jogorvoslati szerv által jogerősen eltiltásra került, a jogerőre emelkedett határozatban megállapított időtartam végéig,

**9.** korábbi beszerzési, közbeszerzési eljárásban hamis adatot szolgáltatott vagy hamis nyilatkozatot tett, ezért az eljárásból kizárták, és a kizárás tekintetében jogorvoslatra nem került sor az érintett közbeszerzési, vagy beszerzési eljárás lezárulásától számított három évig,

**10.** az adott eljárásban előírt adatszolgáltatási kötelezettség teljesítése során a hamis adatot szolgáltat, illetve hamis adatot tartalmazó nyilatkozatot tesz, ha

***a)*** a hamis adat vagy nyilatkozat érdemben befolyásolja az ajánlatkérőnek a kizárásra, alkalmasság fennállására, az ajánlat műszaki leírásnak való megfelelőségére vagy az ajánlatok értékelésére vonatkozó döntését, és

***b)*** a gazdasági szereplő szándékosan szolgáltatott hamis adatot vagy tett hamis nyilatkozatot, vagy az adott helyzetben általában elvárható gondosság mellett egyértelműen fel kellett volna ismernie, hogy az általa szolgáltatott adat a valóságnak, illetve nyilatkozata a rendelkezésére álló igazolások tartalmának nem felel meg,

**11.** az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési, közbeszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési, közbeszerzési eljárás lezárulásától számított három évig,

**12.** tekintetében a következő feltételek valamelyike megvalósul:

***a)*** nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

***b)*** olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § *r)* pont *ra)–rb)* vagy *rc)–rd)* alpontja szerinti tényleges tulajdonosát nem képes megnevezni, vagy

***c)*** a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a *b)* alpont szerinti feltétel fennáll;

**13.** harmadik országbeli állampolgár Magyarországon engedélyhez kötött foglalkoztatása esetén a munkaügyi hatóság által a munkaügyi ellenőrzésről szóló 1996. évi LXXV. törvény 7/A. §-a alapján két évnél nem régebben jogerőre emelkedett közigazgatási – vagy annak felülvizsgálata esetén bírósági – határozatban megállapított és a központi költségvetésbe történő befizetésre kötelezéssel vagy az idegenrendészeti hatóság által a harmadik országbeli állampolgárok beutazásáról és tartózkodásáról szóló törvény szerinti közrendvédelmi bírsággal sújtott jogszabálysértést követett el,

**14.** esetében a 9. § szerinti összeférhetetlenségből, illetve a beszerzési eljárás előkészítésében való előzetes bevonásból eredő versenytorzulást a gazdasági szereplő kizárásán kívül nem lehet más, kevésbé kényszerítő intézkedésekkel hatékonyan orvosolni,

**15.** a Tpvt. 11. §-a, vagy az EUMSZ 101. cikke szerinti – három évnél nem régebben meghozott – jogerős és végrehajtható versenyfelügyeleti határozatban vagy a versenyfelügyeleti határozat bírósági felülvizsgálata esetén a bíróság jogerős és végrehajtható határozatában megállapított és bírsággal sújtott jogszabálysértést követett el; vagy ha az ajánlattevő ilyen jogszabálysértését más versenyhatóság vagy bíróság – három évnél nem régebben – jogerősen megállapította és egyúttal bírságot szabott ki,

**16.** esetében az ajánlatkérő kellően megalapozott információval rendelkezik annak megállapításához, hogy az adott beszerzési eljárásban az ajánlattevő a Tpvt. 11. §-a, vagy az EUMSZ 101. cikkébe ütköző jogsértést követett el, kivéve, ha a gazdasági szereplő az ajánlat, tárgyalásos eljárásban és versenypárbeszédben végleges ajánlat benyújtását megelőzően a Gazdasági Versenyhivatal számára a Tpvt. 11. §-ába vagy az EUMSZ 101. cikkébe ütköző magatartást feltárja és a Tpvt. 78/A. § (2) bekezdésében foglalt, a bírság mellőzésére vonatkozó feltételek fennállását a Gazdasági Versenyhivatal a Tpvt. 78/C. § (2) bekezdése szerinti végzésében megállapította,

**45. § (2) bekezdés**

***a)*** vezető tisztségviselője vagy felügyelőbizottságának tagja, cégvezetője vagy gazdasági társaság esetén annak egyedüli tagja, vagy személyes joga szerinti hasonló ügyvezető vagy felügyelő szervének tagja, illetve személyes joga szerint az előbbieknek megfelelő döntéshozatali jogkörrel rendelkező személy olyan személy, akivel szemben az (1) bekezdés 1. pontjában meghatározott bűncselekmény miatt az elmúlt öt évben jogerős ítéletet hoztak és a büntetett előélethez fűződő hátrányok alól nem mentesült, vagy

***b)*** az (1) bekezdés 1. pontjában meghatározott bűncselekmény miatt a jogerős ítéletet az elmúlt öt évben – vagy ha ez rövidebb, az adott bűncselekmény kapcsán az elítélt büntetett előélethez fűződő hátrányok alóli mentesüléséhez szükséges időn belül – olyan személlyel szemben hozták, aki a bűncselekmény elkövetésekor a gazdasági szereplő vezető tisztségviselője vagy felügyelőbizottságának tagja, cégvezetője vagy gazdasági társaság esetén annak egyedüli tagja, vagy személyes joga szerinti hasonló ügyvezető vagy felügyelő szervének tagja, illetve az előbbieknek megfelelő döntéshozatali jogkörrel rendelkező személy volt.

Kelt:

|  |
| --- |
| ……………………………… |
| cégszerű aláírás |

1. **Nyilatkozat a RÉSZVÉTELi felhívás 11. Pontja Szerinti kizáró okokról**

**a Vbt. 45. § (1) bekezdés 12. pont b) alpontjában foglalt kizáró ok**

*„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”* tárgyú beszerzési eljárás vonatkozásában

*(beszerzési azonosító: 6-27/VGH/Vbt/530/2017)*

Alulírott …………………………………….. (Részvételre jelentkező),

melyet képvisel: ……………

**az alábbi nyilatkozatot teszem:**

Nem állnak fenn velünk szemben a védelmi és biztonsági célú beszerzésekről szóló 2016. évi XXX. törvényben (Vbt.) foglalt alábbi kizáró okok, mely szerint nem lehet ajánlattevő aki:

**Vbt. 45.§ (1) bekezdés 12. pont b) alpont:**

„*olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pont ra)–rb) vagy rc)–rd) alpontja szerinti tényleges tulajdonosát nem képes megnevezni.”*

1. A Vbt. 45.§ (1) bekezdés 12. pont b) alpontja szerinti kizáró ok tekintetében külön is nyilatkozom, hogy olyan társaságnak minősülünk, amelyet szabályozott tőzsdén **nem jegyeznek/jegyeznek**[[3]](#footnote-3).

**2.a)** Mint szabályozott tőzsdén **nem jegyzett[[4]](#footnote-4)** ajánlattevő, az alábbiak szerint nyilatkozom a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § *r)*pontja, ra)- rb) vagy rc)-rd) alpontja szerint definiált valamennyi tényleges tulajdonos nevéről és állandó lakóhelyéről:

|  |  |
| --- | --- |
| **Tényleges tulajdonos neve** | **Tényleges tulajdonos állandó lakóhelye:** |
| 1. |  |
| 2. |  |
| … |  |

VAGY\*

**2.b)** Az ajánlattevőnek a pénzmosásról szóló törvény 3. § r) pontja ra),- rb), vagy rc)-rd), alpontja szerinti tényleges tulajdonosa nincs.

Kelt:

|  |
| --- |
| ……………………………… |
| cégszerű aláírás |

\* A nem kívánt szöveg törlendő/áthúzandó vagy az alkalmazandó rész aláhúzandó

1. **Nyilatkozat a RÉSZVÉTELI felhívás 11. Pontja Szerinti kizáró okokról[[5]](#footnote-5)**

**a Vbt. 45. § (1) bekezdés 18. pontjában foglalt kizáró ok**

*„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”* tárgyú beszerzési eljárás vonatkozásában

*(beszerzési azonosító: 6-27/VGH/Vbt/530/2017)*

Alulírott …………………………………….. (Részvételre jelentkező),

melyet képvisel: ……………

**az alábbi nyilatkozatot teszem:**

Nem állnak fenn velünk szemben a védelmi és biztonsági célú beszerzésekről szóló 2016. évi XXX. törvény (Vbt.) 45. § (1) bekezdés 18. pontjában foglalt kizáró ok, mely szerint nem lehet részvételre jelentkező, aki:

**45. § (1) bekezdés**

**18.** a Vbt. 101. § szerinti előleget nem a szerződésnek megfelelően használta fel, és ezt három évnél nem régebben meghozott, jogerős bírósági, közigazgatási, vagy annak felülvizsgálata esetén bírósági határozat megállapította.

Kelt:

|  |
| --- |
| ……………………………… |
| cégszerű aláírás |

1. **Nyilatkozat a RÉSZVÉTELi felhívás 11. Pontja Szerinti kizáró okokról**

**a Vbt. 91.§ (3) bekezdés alapján az alvállalkozó, valamint az alkalmasság igazolásában résztvevő más szervezet vonatkozásában a Vbt. 45.§ (1) és (2) bekezdése szerinti kizáró okok fenn nem állásáról**

*„Hódmezővásárhely, MH 5. Bocskai István Lövészdandár R-12 sz. épület bővítése, átalakítása, felújítása”* tárgyú beszerzési eljárás vonatkozásában

*(beszerzési azonosító: 6-27/VGH/Vbt/530/2017)*

Alulírott …………………………………….. (Részvételre jelentkező),

melyet képvisel: ……………

**az alábbi nyilatkozatot teszem:**

A szerződés teljesítéséhez nem veszünk igénybe a Vbt. 45.§ (1) és (2) bekezdésében foglalt kizáró okok hatálya alá eső alvállalkozót, továbbá az általunk az alkalmasság igazolására igénybe venni kívánt más gazdálkodó szervezet/ek sem tartoznak a Vbt. 45.§ (1) és (2) bekezdésében foglalt kizáró okok hatálya alá.

Kelt:

 ………………………………

 cégszerű aláírás

### A részvételi jelentkezés részeként benyújtandó igazolások, nyilatkozatok jegyzéke:

* Részvételi felhívás 19. pontjában előírt dokumentum – *aláírási címpéldány*
* Részvételi dokumentáció III. fejezetében szereplő nyilatkozatok.

Budapest, 2017. május

**Dr. Práth-Lévai Erzsébet**

beszerzési és logisztikai képességtámogató főigazgató-helyettes

Készült: 1 példányban

Egy példány: 24 oldal/12 lap

Ügyintéző (tel.): Kiss Kinga ka. (27-693)

1. **3. §** (1) E törvény alkalmazásában

1. *átlátható szervezet:*

*a)*[*3*](http://njt.hu/cgi_bin/njt_doc.cgi?docid=142898.255814#foot3) az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,

*b)* az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

*ba)*[*4*](http://njt.hu/cgi_bin/njt_doc.cgi?docid=142898.255814#foot4) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

*bb)* az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

*bc)* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

*bd)* a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a *ba), bb)* és *bc)* alpont szerinti feltételek fennállnak;

*c)* az a civil szervezet és a vízitársulat, amely megfelel a következő feltételeknek:

*ca)* vezető tisztségviselői megismerhetők,

*cb)* a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

*cc)* székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van; [↑](#footnote-ref-1)
2. Amennyiben Ajánlattevőnek Magyarországon található az adóilletősége, úgy az kerüljön feltüntetésre, amennyiben más országban, úgy értelem szerűen az az ország kerüljön megadásra. [↑](#footnote-ref-2)
3. A megfelelő rész aláhúzandó! [↑](#footnote-ref-3)
4. Csak abban az esetben kitöltendő, ha az ajánlattevő az 1.) pontban szabályozott tőzsdén nem jegyzett ajánlattevőként tüntette fel magát. [↑](#footnote-ref-4)
5. Ajánlattevőnek a nyilatkozatot a **Vbt. 46. § (5) bekezdés b) pont**ja szerint kell megtennie. A jogszabályi rendelkezés értelmében ajánlatkérő a kizáró ok fenn nem állásának igazolására következő igazolásokat és nyilatkozatokat fogadja el: *„… ajánlattevő eskü alatt tett nyilatkozatát, vagy ha ilyen nyilatkozat nem tehető az érintett országban, az ajánlattevő, alvállalkozó, illetve az alkalmasság igazolásában részt vevő gazdálkodó szervezet által bíróság, hatóság, közjegyző, kamara vagy szakmai szervezet előtt tett, vagy általuk hitelesített nyilatkozatot.”* [↑](#footnote-ref-5)